REZOLUŢIA
Conferinţei Internaţionale Ştiinţifico-practice „Activitatea de evaluare: realizări şi perspective de dezvoltare”
Chişinău, 7 – 8 iunie 2012
Participanţii la Conferinţa Internaţională Ştiinţifico-practică „Activitatea de evaluare: realizări şi perspective de dezvoltare” (în continuare - Conferinţa), ce a avut loc în perioada 7 – 8 iunie 2012 în municipiul Chişinău, organizatorii principali fiind Agenţia Relaţii Funciare şi Cadastru, Camera de Comerţ şi Industrie şi Institutul de Economie, Finanţe şi Statistică al Academiei de Ştiinţe a Moldovei remarcă importanţa deosebită, oportunitatea şi buna desfăşurare a Conferinţei, precum şi actualitatea subiectelor teoretice şi practice abordate în cadrul Conferinţei în conformitate cu programul de activitate al acesteia.
În cadrul Conferinţei au fost discutate 24 de rapoarte ale experţilor în domeniul evaluării bunurilor mobile şi imobile şi oamenilor de ştiinţă din Republica Moldova, Suedia, Statele Unite ale Americii, Federaţia Rusă, Lituania, Letonia, România, Republica Belarus, Ucraina şi Azerbaidjan. La lucrările conferinţei au participat peste 70 de conducători şi experţi din diverse structuri guvernamentale implicate în activităţi de evaluare şi instruire avansată a specialiştilor în acest domeniu, precum şi reprezentanţi ai instituţiilor ştiinţifice, de învăţământ, bănci, organizaţii private de evaluare, mass-media, etc.
Rezumând rezultatele activităţii, participanţii la Conferinţă au remarcat o tendinţă pozitivă în dezvoltarea activităţii de evaluare în Republica Moldova. În special au fost menţionate următoarele momente:
în Republica Moldova, este pus în aplicare în mod activ unul dintre scopurile prioritare ale activităţii de evaluare – evaluarea proprietăţilor imobiliare în scopuri fiscale pe baza îmbunătăţirii documentelor legale ce ţin de aspectele de evaluare ale bunurilor, precum şi îmbunătăţirea tehnologiei de realizare a etapelor distincte ale procesului de evaluare;
are loc dezvoltarea şi îmbunătăţirea sistemului de evaluare a proprietăţii în scopul creditării ipotecare. Sporesc cerinţele la calitatea rapoartelor de evaluare, este introdus mecanismul  de expertiză a activităţilor de evaluare;
Camera de Comerţ şi Industrie elaborează metodologia de evaluare a mijloacelor de transport şi echipamentelor.
Cu toate acestea, multe probleme menţionate în rapoartele prezentate de participanţii la Conferinţă sunt în aşteptare de a fi soluţionate, fapt care va contribui la armonizarea instrumentelor economice şi juridice în domeniul evaluării, precum şi interacţiunea acestora cu legislaţia în domeniul construcţiilor, asigurărilor, sistemul bancar, Standardele Internaţionale de Evaluare, etc. Având în vedere cele expuse anterior, precum şi în baza analizei rapoartelor audiate, şi dezbaterile în cadrul discuţiilor ce au urmat, participanţii au înaintat următoarele concluzii şi recomandări:
1.	A confirma actualitatea sarcinii de îmbunătăţire şi pe viitor a conceptului de evaluare şi elaborarea conceptului de reevaluare a bunurilor imobiliare în scopuri fiscale, precum şi necesitatea de a studia experienţa altor ţări.
2.	Aspectul creării unei baze de date unice a preţurilor de tranzacţionare a bunurilor imobiliare reprezintă o problemă actuală atât pentru Republica Moldova, cât şi pentru alte state. Fiabilitatea acestor informaţii, respectiv, calitatea bazei de date depinde de nivelul costurilor de tranzacţie, gradul de dezvoltare a cadrului legal de reglementare a acestui domeniu, nivelul de transparenţă a pieţei imobiliare.
3.	Procesul de contestare a rezultatelor evaluării necesită o analiză mai detaliată, ceea ce determină necesitatea unor consultări suplimentare cu experţi din acest domeniu din alte ţări .
4.	Dezvoltarea unei pieţe civilizate a serviciilor de evaluare necesită un control adecvat al calităţii activităţii de evaluare, atât din partea statului, cât şi din partea organizaţiilor obşteşti ale evaluatorilor. În legătură cu acest fapt, este necesar de a adresa un apel la Agenţia Relaţii Funciare şi Cadastru de a iniţia examinarea obligatorie şi monitorizarea continuă a rapoartelor privind evaluarea bunurilor supuse procesului de privatizare (în baza experienţei GUION, Sankt-Petersburg)
5.	Intensificarea cercetărilor ştiinţifice privind problemele de estimare a activităţii de evaluare cu ulterioara aprobare şi punere în aplicare a rezultatelor respective în practica de evaluare în Republica Moldova, inclusiv în astfel de subiecte discutabile cum ar fi:
-	evaluarea terenurilor agricole, în primul rând, a terenurilor destinate culturilor perene;
-	îmbunătăţirea sistemului de evaluare în masă şi de reevaluare a bunurilor imobiliare pentru impozitare;
-	elaborarea unei metodologii de evaluare a mijloacelor de transport şi echipamentelor prin utilizarea Standardelor Internaţionale şi Europene, inclusiv  în scopuri de asigurare;
-	elaborarea unui sistem de monitorizare a informaţiilor utilizate pentru a evalua obiectele de proprietate.
6.	Confirmarea oportunităţii introducerii bazelor ştiinţifice de dezvoltare a activităţii de evaluare în Programele tehnico-ştiinţifice de Stat, alocarea resurselor bugetare pentru realizarea acestora, precum şi coordonarea elaborării şi realizării a acestui gen de programe de către Consiliul tehnico-economic al Agenţiei Relaţii Funciare şi Cadastru.
7.	Să se ţină cont de faptul existenţei unei fluidizări sporite a personalului calificat în cadrul companiilor de evaluare, şi drept urmare, un număr insuficient de specialişti de înaltă calificare în domeniul evaluării, inclusiv a personalului ştiinţific, necesar organelor de conducere, instituţiilor ştiinţifice şi organizaţiilor industriale, instituţiilor de învăţământ care efectuează pregătirea, recalificarea şi dezvoltarea competenţelor personalului. În acest sens este necesar:
7.1.	De a aproba măsuri necesare pentru încurajarea evaluatorilor, inclusiv creşterea calităţii evaluării independente, sporirea calificării, examinarea aspectului metodologic de evaluare a activităţii acestora şi formarea ratingului reputaţiei a companiilor de evaluare şi a evaluatorilor.
7.2.	De a solicita Agenţiei Relaţii Funciare şi Cadastru de a adresa  Guvernului Republicii Moldova pentru a stabili ziua de adoptare a Legii cu privire la activitatea de evaluare (18 aprilie) – Ziua evaluatorului.
7.3.	 De a înainta Institutului de Economie, Finanţe şi Statistică cerinţa de a introduce compartimentul „Evaluarea patrimoniului” în cadrul revistei „Economie şi Sociologie”
7.4.	De a considera necesar de a studia în continuare şi de a pune în aplicare o experienţă avansată atât în ţară, cât şi de peste hotare, a tehnicilor şi tehnologiilor moderne de evaluare, dezvoltarea colaborării inter-sectoriale şi internaţionale în sfera activităţii de evaluare, organizarea participării evaluatorilor din Republica Moldova în cadrul conferinţelor, seminarelor, întrunirilor naţionale şi internaţionale, precum şi participarea în cadrul proiectelor internaţionale din acest domeniu.
8.	Participanţii la Conferinţă în unanimitate decid să transmită prezenta rezoluţie comitetului organizatoric în scopul de a asigura publicarea acesteia, precum şi a o utiliza în calitate de ghid pentru adoptarea deciziilor privind îmbunătăţirea eficienţei a activităţii de evaluare în cadrul întreprinderilor de evaluare, precum şi funcţionarea unei pieţe imobiliare civilizate.

Votat: unanim
8 iunie 2012
Municipiul Chişinău